МэшбащIэ Исхьэкъ и романыщIэр
Илъэсищэм щIигъукIэ зэпыуакъым Урыс-Кавказ зауэр. Къэбэрдейм щызэхаублэри, абы зэщIищтащ Псыжь адрыщI ис адыгэхэм я лъахэр. Я хэкум и хуитыныгъэм щIэзэуурэ я гъащIэр ятащ ди лъэпкъым и щIэблэ зыбжанэм. Урыс пащтыхьым къариушта дзэпщ гущIэгъуншэхэр епсыхакъым, адыгэхэм лъапсэрыхыр къыхуагъэкIуэху. Зауэ кIыхьым къелахэм паубыдащ: «Фи лъахэр къэдзэуащ, ар вбгынэ». НэгъуэщI къахуэнэжтэкъым — адыгэхэм я щIыналъэр ябгынэн хуей хъуащ…
Аращ лъабжьэ хуэхъуар МэшбащIэ Исхьэкъ и романыщIэм (урысыбзэкIэ — «Изгнание»). Ар иджыблагъэ Мейкъуапэ къыщыдэкIащ. Абы и пэкIэ дунейм къытехьауэ щытащ Урыс-Кавказ зауэр лъабжьэ зыхуэхъуа роман гъуэзэджэхэр — «Щхьэл мывэ», «Хъан-Джэрий», «ГъэритI», «ТIасхъэщIэх».
МэшбащIэ Исхьэкъ Адыгейм, Къэбэрдей-Балъкъэрым, Къэрэшей-Шэрджэсым я цIыхубэ тхакIуэ цIэ лъапIэхэр фIащащ, и тхыгъэхэм папщIэ абы къратащ СССР-м, Урысей Федерацэм, Адыгейм я Къэрал саугъэтхэр.
КЪЭРМОКЪУЭ Хьэмид.
(Тхыгъэм адэкIэ фыкъыщеджэ хъунущ)
